Eiropas Parlamenta, Eiropas Savienības Padomes un Eiropas Komisijas kopīgā deklarācija

ES likumdošanas prioritātes 2022. gadā

(2021/C 514 I/01)

Pēdējo divu gadu laikā mūsu Savienība ir saskārusies ar Covid-19 pandēmijas tālejošajām sekām apvienojumā ar aizvien redzamākām klimata pārmaiņu postošām sekām un satricinošiem notikumiem pasaulē. Mēs esam apliecinājuši, ka ar kopīgu ātru un izlēmīgu rīcību varam pārvarēt šādas būtiskas problēmas.

Tiek prognozēts, ka ar 2021.–2027. gada ES ilgtermiņa budžeta, NextGenerationEU un Atveseļošanas un noturības mehānisma palīdzību Eiropas ekonomika atgūsies straujāk, nekā sākotnēji gaidīts. Šie vēsturiskas nozīmes instrumenti mums sniedz unikālu iespēju no pandēmijas izraisītās krīzes izkļūt spēcīgākiem, padarīt mūsu ekonomiku un sabiedrību taisnīgāku, zaļāku, digitālāku un radīt iespējas un darbvietas tādai Eiropai, kādā mūsu iedzīvotāji vēlas dzīvot.

Minētais stratēģiskais redzējums par spēcīgāku un noturīgāku Savienību, kas nostiprināts mūsu trīs iestāžu pirmajos kopīgajos secinājumos par politikas mērķiem un prioritātēm 2020.–2024. gadam (1), būs mūsu vadmotīvs arī turpmāk. Lai šī pārveide patiešām kļūtu par realitāti, izšķiroša nozīme būs ES noturības uzlabošanai, tostarp veselības un kiberdrošības jomā. Lai labāk aizstāvētu savas intereses un vērtības un palīdzētu veidot jauno globālo vidi, mums būs jāstiprina Eiropas spēja rīkoties autonomi un tās globālā ietekme. Eiropas nākotnes labad mums ir jāaizsargā un jāaizstāv mūsu pamatvērtības un tiesiskums gan Savienībā, gan tās dalībvalstīs.

Mūsu kontinenta pārveide ir īstenojama tikai ar mūsu iedzīvotāju piekrišanu. Ar konferenci par Eiropas nākotni mēs esam nodrošinājuši iedzīvotājiem iespēju paust viedokli. Mēs joprojām esam apņēmības pilni veikt pēcpasākumus saistībā ar konferences rezultātiem.

Tuvojoties iestāžu darba cikla vidusposmam, aizvien lielāku uzmanību mēs veltīsim ieviešanai un īstenošanai. Tā mēs galu galā panāksim, ka mūsu redzējums par Eiropu kļūst par reālu ieguvumu iedzīvotāju ikdienas dzīvē. Šī kopīgā deklarācija 2022. gadam, kuras pamatā ir mūsu 2021. gada apņemšanās un sasniegumi, apliecina mūsu kopīgo apņēmību īstenot kopīgajos secinājumos noteiktos politikas mērķus un prioritātes.

Ar šo kopīgo deklarāciju mēs akcentējam galvenos leģislatīvos priekšlikumus (2), un trīs iestādes darīs visu iespējamo, lai nodrošinātu, ka līdz 2022. gada beigām var panākt pēc iespējas lielāku progresu saistībā ar šiem priekšlikumiem. Tas attiecas gan uz iniciatīvām, pie kurām patlaban strādā abas likumdevējiestādes, gan uz iniciatīvām, ar kurām Eiropas Komisija nāks klajā līdz 2022. gada rudenim.

Visas trīs iestādes vienojas 2022. gadā augstāko prioritāti piešķirt šādiem galvenajiem politikas mērķiem:

Turklāt mēs atgādinām savu apņemšanos:

Trīs iestādes apņemas strādāt pie šīm kopīgajām 2022. gada prioritātēm, pamatojoties uz savstarpējas uzticēšanās, cieņas un sadarbības principiem. Mēs nodrošināsim arī esošo tiesību aktu pienācīgu īstenošanu un izpildi.

Mēs apņēmīgi strādāsim, lai mūsu iedzīvotājiem nodrošinātu zaļāku, taisnīgāku, spēcīgāku, digitālāku un noturīgāku Eiropu – Savienību, kas nevienu neatstāj novārtā un kas stingri iestājas par savām pamatvērtībām kā savā teritorijā, tā ārpus tās.

Mēs, Eiropas Parlamenta, Padomes un Eiropas Komisijas priekšsēdētāji, cieši uzraudzīsim to, lai šī kopīgā deklarācija tiktu laikus un efektīvi īstenota.

Съставено в Брюксел на шестнадесети декември две хиляди двадесет и първа година.

Hecho en Bruselas, el dieciseis de diciembre de dos mil veintiuno.

V Bruselu dne šestnáctého prosince dva tisíce dvacet jedna.

Udfærdiget i Bruxelles den sekstende december to tusind og enogtyve.

Geschehen zu Brüssel am sechzehnten Dezember zweitausendeinundzwanzig.

Kahe tuhande kahekümne esimese aasta detsembrikuu kuueteistkümnendal päeval Brüsselis.

Έγινε στις Βρυξέλλες, στις δέκα έξι Δεκεμβρίου δύο χιλιάδες είκοσι ένα.

Done at Brussels on the sixteenth day of December in the year two thousand and twenty one.

Fait à Bruxelles, le seize décembre deux mille vingt et un.

Arna dhéanamh sa Bhruiséil, an séú lá déag de mhí na Nollag sa bhliain dhá mhíle fiche agus a haon.

Sastavljeno u Bruxellesu šesnaestog prosinca godine dvije tisuće dvadeset prve.

Fatto a Bruxelles, addì sedici dicembre duemilaventuno.

Briselē, divi tūkstoši divdesmit pirmā gada sešpadsmitajā decembrī.

Priimta du tūkstančiai dvidešimt pirmų metų gruodžio šešioliktą dieną Briuselyje.

Kelt Brüsszelben, a kétezer-huszonegyedik év december havának tzenhatodik napján.

Magħmul fi Brussell, fis-sittax-il jum ta’ Diċembru fis-sena elfejn u wieħed u għoxrin.

Gedaan te Brussel, zestien december tweeduizend eenentwintig.

Sporządzono w Brukseli dnia szesnastego grudnia roku dwa tysiące dwudziestego pierwszego.

Feito em Bruxelas, em dezasseis de dezembro de dois mil e vinte e um.

Întocmit la Bruxelles la șaisprezece decembrie două mii douăzeci și unu.

V Bruseli šestnásteho decembra dvetisícdvadsaťjeden.

V Bruslju, šestnajstega decembra dva tisoč enaindvajset.

Tehty Brysselissä kuudentenatoista päivänä joulukuuta vuonna kaksituhattakaksikymmentäyksi.

Som skedde i Bryssel den sextonde december år tjugohundratjugoett.